પ્રકાશે જણાવ્યું હતુ કે ખુશી મનાવનારા કેટલાક લોકો એવા પણ છે જેમને વડાપ્રધાન મોદી ટ્વિટર પર ફોલો કરે છે. પ્રકાશે વડાપ્રધાન વિશે વધુ ટીકા કરતા જણાવ્યું હતુ કે આપણી પાસે એવા વડાપ્રધાન છે કે જે આ મામલે આંખ બંધ કરીને બેઠા છે. પ્રકાશે જણાવ્યું હતુ કે વડાપ્રધાન મારા કરતા પણ સારા એક્ટર છે. વધુમાં પ્રકાશે જણાવ્યું હતું કે મોદીએ આ મામલે મૌન ધારણ કર્યું છે તે ખુબ જ ચિંતાનો વિષય છે અને તેઓ સતત ગૌરી લંકેશની હત્યાની ખુશી મનાવી રહેલા લોકોને ફોલો કરી રહ્યા છે. પ્રકાશ રાજે પોતાના નિવેદન બાદ ટ્વિટર પર એક વિડિયો પણ પોસ્ટ કર્યો હતો, જેમાં તેમણે સ્પષ્ટતા આપતા જણાવ્યું હતુ કે મે મારા નેશનલ એવોર્ડ પરત કરવાની વાત નથી કરી, કોઈ મુર્ખ જ આવું કામ કરી શકે.